Πρόταση κανονισμού του Συμβουλίου για την τροποποίηση του κανονισμού αριθ. 79/65/ΕΟΚ περί δημιουργίας δικτύου γεωργικής λογιστικής πληροφόρησης επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (95/C 307/13) COM(95) 407 τελικό - 95/0220(CNS)

(Υποβλήθηκε από την Επιτροπή στις 7 Σεπτεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι ο κανονισμός 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφόρησης επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία με την πράξη προσχώρησης της Αυστρίας, της Φινλανδίας και της Σουηδίας, καθορίζει για ορισμένα κράτη μέλη τον αριθμό των λογιστικών εκμεταλλεύσεων που πρέπει να ληφθούν υπόψη στο πλαίσιο της παρατήρησης 7 ότι το πεδίο έρευνας του δικτύου συλλογής στοιχείων πρέπει να περιλαμβάνει όλες τις γεωργικές εκμεταλλεύσεις ενός συγκεκριμένου οικονομικού μεγέθους, ανεξάρτητα από τυχόν άλλες εργασίες με τις οποίες ενδέχεται να απασχολείται ο εμπορευόμενος 7 ότι ο εν λόγω τομέας μελέτης πρέπει να επανεξετάζεται περιοδικά με βάση τα νέα στοιχεία έρευνας της διάρθρωσης των γεωργικών εκμεταλλεύσεων 7 ότι οι εκμεταλλεύσεις που υποβάλλουν δελτίο γεωργικής εκμετάλλευσης πρέπει να επιλέγονται σύμφωνα με τους κανόνες που ορίζονται στο πλαίσιο ενός σχεδίου επιλογής με στόχο τη λήψη ενός αντιπροσωπευτικού λογιστικού δείγματος για την έρευνα 7 ότι ο αριθμός των εκμεταλλεύσεων που απαιτούνται να παράσχουν ένα αντιπροσωπευτικό δείγμα θα πρέπει να εξετασθεί μετά από ανάλυση των πρόσφατων στοιχείων της έρευνας στον τομέα αυτό.

ότι η έγκριση των λεπτομερειών εφαρμογής, ιδίως σχετικά με το όριο της οικονομικής διάστασης και τον αριθμό των λογιστικών εκμεταλλεύσεων ανά περιφέρεια, προβλέπεται σύμφωνα με τη διαδικασία της κοινοτικής επιτροπής 7 ότι ο καθορισμός των τεχνικών στοιχείων, όπως του ενδεδειγμένου μεγέθους του δείγματος, θα πρέπει να πραγματοποιηθεί στο πλαίσιο των λεπτομερειών εφαρμογής 7 ότι, για να διατηρηθεί μια ενιαία προσέγγιση, είναι σκόπιμο να καθοριστεί για όλα τα κράτη μέλη ο αριθμός των λογιστικών εκμεταλλεύσεων που θα πρέπει να ληφθούν υπόψη σύμφωνα με την εν λόγω διαδικασία 7 ότι μετά από την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση, το παράρτημα του κανονισμού 79/65/ΕΟΚ του Συμβουλίου θα πρέπει να συμπληρωθεί με τον κατάλογο των περιφερειών των εν λόγω κρατών μελών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός 79/65/ΕΟΚ τροποποιείται ως εξής:

Το άρθρο 4 αντικαθίσταται από το ακόλουθο κείμενο:

«Άρθρο 4

1. Το πεδίο παρατήρησης που προβλέπεται στο άρθρο 1 παράγραφος 2 στοιχείο α) περιλαμβάνει τις γεωργικές εκμεταλλεύσεις οικονομικού μεγέθους ίσου ή μεγαλύτερου από το όριο που εκφράζεται στις μονάδες ευρωπαϊκού μεγέθους (ΜΕΜ) όπως ορίζεται στην απόφαση 85/377/ΕΟΚ.

2. Μιά γεωργική εκμετάλλευση θεωρείται ότι υποβάλλει δελτίο εκμετάλλευσης όταν:

α) έχει οικονομικό μέγεθος ίσο ή μεγαλύτερο από το όριο που πρόκειται να καθοριστεί σύμφωνα με την παράγραφο 1 7 β) αποτελεί το αντικείμενο εκμετάλλευσης από γεωργούς που είναι πρόθυμοι και ικανοί να τηρούν λογιστικά βιβλία στην εκμετάλλευσή τους και είναι πρόθυμοι να τίθενται στη διάθεση της Επιτροπής τα λογιστικά στοιχεία της εκμετάλλευσής τους 7 γ) είναι αντιπροσωπευτική, μαζί με τις λοιπές εκμεταλλεύσεις και στο επίπεδο κάθε περιφέρειας, στο πλαίσιο της έρευνας 7 3. Ο μέγιστος αριθμός των εκμεταλλεύσεων που υποβάλλουν δελτίο γεωργικής εκμετάλλευσης ανέρχεται σε 80 000 για την Κοινότητα.

4. Για την εφαρμογή του παρόντος άρθρου, οι λεπτομερείς κανόνες και ιδίως το όριο του οικονομικού μεγέθους των εκμεταλλεύσεων και ο αριθμός των εκμεταλλεύσεων που υποβάλλουν δελτίο γεωργικής εκμετάλλευσης ανά περιφέρεια, θα εγκριθούν σύμφωνα με τη διαδικασία που ορίζεται στο άρθρο 19.»

Άρθρο 2

Το παράρτημα συμπληρώνεται με το παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. 109 της 23. 6. 1965, σ. 1859/65.

ΠΑΡΑΡΤΗΜΑ

Αυστρία

Αποτελεί μία περιφέρεια

Φινλανδία

1. Etelδ-Suomi

2. Sisδ-Suomi

3. Pohjanmaa

4. Pohjois-Suomi

Σουηδία

1. Νότιος και Κεντρική Σουηδία: Πεδινή Γεωργία

2. Νότιος και Κεντρική Σουηδία: Γεωργία/Δασοκομία

3. Βόρειος Σουηδία.